Olav Norheim

Olav Norheim (født 1951) er en norsk journalist, tekst- og faglitterær forfatter og tegneserieskaper bosatt i Norderhov like utenfor Hønefoss i Ringerike kommune, Buskerud. Norheim er oppvokst i Vestre Slidre i Valdres, der han gikk på Valdres gymnas på Fagernes. Deretter gikk han medielinja på Distriktshøgskolen i Volda.

Han har vært redaktør i Norsk Barneblad i åtte år (1983–1991),barneblad.no  og har skrevet manus til Smørbukk og Tuss og Troll, begge deler til tegninger av Haakon Aasnes.Haakon W. Isachen: Ingen jul uten Juleheftene. Egmont serieforlag 2004Smørbukk ; fjukstads.netSmørbukk; Allkunne.no Han har også arbeidet i Noregs Ungdomslag, og vært prosjektleder for Norsk Tegneseriesamling på Maihaugen (1993–1995).

Sammen med Mikael Holmberg har han laget fagbøker for barn: Potetboka (1993) og Bilde i berg (1997). For den første boka fikk de Kirke- og undervisningsdepartementets fagbokpris; for den andre fikk de Nynorsk barnelitteraturpris. Han fikk Folkelarmprisen 2024 i klassen dokumentasjon for boken Beste harpespillerske, verdensberømt om langeleikmusikeren Berit Pynten, som er særlig kjent for sin bruk av såkalte dansedokker.

 Bibliografi 
 1994: Potetboka, Samlaget
 1997: Bilde i berg, Samlaget
 1998: Alle tiders Ringerike
 2005: Slik var det da – redaktør
 2008: Smørbukk 70 år (sakprosa), Egmont forlag – forfatter og medredaktør
 2013: Asbjørnsen og Moe på eventyr
 2015: Susen av Garlistuten (sakprosa), Kvitvella Forlag
 2019: Den mellomstore hytteboka (sakprosa), Kvitvella Forlag
 2024: Beste harpespillerske, verdensberømt (sakprosa), Kvitvella Forlag – om langeleikmusikeren Berit Pynten

 Referanser 
Aud Søyland (2019) Olav Norheim. Allkunne, 27.03.2019. Besøkt 2019-07-29.

Kategori:Norske barnebokforfattere
Kategori:Norske sakprosaforfattere
Kategori:Norske tegneserieskapere
Kategori:Norske journalister
Kategori:Vinnere av kulturdepartementets barnebokpriser
Kategori:Vinnere av Nynorsk barnelitteraturpris